28-årig brite indrømmer, at han slog nordjysk turist.

Politiet i Sussex i England oplyser, at en 28-årig mand fra byen i august sidste år stak den 52-årige tatovør Jan Jensen fra Aalborg ihjel. Det skriver bt.dk. Aalborg-tatovøren havde på en rejse i England lært den 28-årige at kende, inden han af uvisse årsager stak danskeren i brystet. Politiet blev hurtigt kaldt til gerningsstedet, men Jan Jensen var død ved deres ankomst. Kort efter knivoverfaldet blev den 28-årige brite anholdt. Han er tiltalt for manddrab, og der ventes at falde dom i sagen den 22. juli.